ಬಡ ಮುಸ್ಲಿಂ ಯುವಕ, ಯುವತಿಯರಿಗೆ ಖಾದ್ರಿಯಾ ಟ್ರಸ್ಟ್ ವತಿಯಿಂದ ಉಚಿತ ಸಾಮೂಹಿಕ ವಿವಾಹ

ಬೆಂಗಳೂರು: ಬಡ ಮುಸ್ಲಿಂ ಸಮುದಾಯದ ಯುವಕ ಯುವತಿಯರಿಗೆ ಖಾದ್ರಿಯಾ ಟ್ರಸ್ಟ್ ವತಿಯಿಂದ ಉಚಿತ ಸಾಮೂಹಿಕ ವಿವಾಹ ಕಾರ್ಯವನ್ನು ಏರ್ಪಡಿಸಲಾಗಿತ್ತು.

ಬೆಂಗಳೂರು ಹೊರವಲಯ ನೆಲಮಂಗಲ ತಾಲೂಕಿನ ಜಾಸ್ ಟೋಲ್ ಬಳಿ ಬೆಂಗಳೂರಿನ ಮೌಲ್ವಿಗಳು ನೂತನ ವಧು-ವರರಿಗೆ ಸಂಪ್ರದಾಯಿಕವಾಗಿ ವಿವಾಹವನ್ನು ನೆರವೇರಿಸಿದರು. ನವ ಜೋಡಿಗಳಿಗೆ ಖಾದ್ರಿಯಾ ಟ್ರಸ್ಟ್ ವತಿಯಿಂದ ಉಚಿತವಾಗಿ ಗೃಹ ಉಪಯೋಗಿ ವಸ್ತುಗಳು ಹಾಗೂ ಜೀವನಾಧಾರಕ್ಕೆ ಹೊಲಿಗೆ ಯಂತ್ರಗಳನ್ನ ಕೊಡುಗೆಯಾಗಿ ವಿತರಿಸಿದರು.

ಇದೇ ವೇಳೆ ಖಾದ್ರಿಯಾ ಟ್ರಸ್ಟ್ ನ ಅಧ್ಯಕ್ಷ ಜಲಾಲುದ್ಧಿನ್ ಖಾದ್ರಿ ಮಾತನಾಡಿ, ಬಡವರ ಏಳಿಗೆಗಾಗಿ ತಮ್ಮ ತಂದೆ- ತಾಯಿಯ ನೆನಪಿನಲ್ಲಿ ಇಂತಹ ಕಾರ್ಯಗಳನ್ನ ನಡೆಸುತಿದ್ದು, ಸಮುದಾಯಕ್ಕೆ ಅಭಾರಿಯಾಗಿರುವುದಾಗಿ ತಿಳಿಸಿದರು.